INFORMAȚIE

PRIVIND ACCESUL LA PARTEA LISTEI ELECTORALE UNICE PENTRU TERITORIUL MUNICIPIULUI VÂRȘEȚ

Partea listei electorale unice pentru teritoriul municipiului Vârșeț, în baza căreia în data de 2 iunie 2024 vor avea loc alegerile pentru deputații Adunării Municipiului Vârșeț, este accesibilă la Administrația Municipiului Vârșeț - Departamentul pentru administrația generală, Vârșeț, Trg Pobede nr. 1, la parter, biroul nr. 22.

Accesul la partea Listei electorale unice se realizează prin intermediul echipamentului de calculator prin introducerea codului numeric personal al cetățeanului în scopul verificării dacă cetățeanul este înscris în lista electorală și dacă datele introduse sunt corecte.

Cererea pentru înscrierea, ștergerea, modificarea sau corectarea datelor din lista electorală se depune Administrației Municipale a Municipiului Vârșeț, în formă scrisă, la adresa: Municipiul Vârșeț, Administrația Municipală a Municipiului Vârșeț, Vârșeț, Trg Pobede nr. 1 sau direct în birourile oficiale ale Departamentului pentru Administrația Generală, la parter, biroul nr. 22, tel. 013/800-501 sau prin intermediul Portalului eUprava: [www.euprava.gov.rs](http://www.euprava.gov.rs)

Cetățenii pot accesa lista electorală în fiecare zi de lucru de la orele 07.00 până la 15.00 și sâmbăta de la 9.00 până la 16.00 și depune cererea pentru înscriere, ștergere, modificare sau completare a datelor din lista electorală până în 17 mai 2024 la orele 24.00, după care lista electorală va fi încheiată.

Din momentul publicării listei electorale, dreptul la acces și la depunerea cererii privind modificările în lista electorală o are și purtătorul listei electorale sau persoana împuternicită de aceasta, conform aceluiași procedeu pe baza căruia acest drept îl au și cetățenii.

După încheierea listei electorale din 18 până în 29 mai 2024 la orele 24.00 (cel târziu 72 de ore înaintea zilei stabilite pentru desfășurarea alegerilor), cetățenii pot depune cererea de modificare în Lista electorală unică direct Ministerului pentru Administrația de Stat și Autoguvernarea Locală sau prin intermediul Adnministrației Municipale a Municipiului Vârșeț, după localitatea de domiciliu.

Cetățenii pot de la decretarea alegerilor până cel târziu cinci zile înaintea zilei încheierii listei electorale, în 11 mai 2024 la orele 24.00, să depună cerere ca în lista electorală să se înscrie informația că la alegerile care urmează alegătorul poate vota în dependență de localitatea de domiciliu de pe teritoriul municipiului (locul de votare ales).

În procedura de accesare la lista electorală persoana împuternicită pentru reînnoirea listei electorale și persoana pentru acordarea asistenței tehnice sunt datoare să procedeze în concordanță cu Legea privind protejarea datelor personale.

Accesul la Lista electorală unică se poate realiza și în formă electronică pe site-ul oficial al Ministerului pentru Adnministrația de Stat și Autoguvernarea Locală: https//mduls.gov.rs/registri/jedinstveni-biracki-spisak/ sau <https://upit.birackispisak.gov.rs/> prin introducerea datelor privind codul numeric personal al cetățeanului și numărul de înregistrare din buletin, respectiv numărul pașaportului.

Administrația Municipală a Municipiului Vârșeț